भ्रष्टाचार के आरोपी अफसर के घर पर खुला स्कूल  
भ्रष्टाचार के खिलाफ कार्रवाई करते हुए बिहार सरकार ने एक और आरोपी अफसर के घर में स्कूल खोल दिया है।
भ्रष्टाचार के खिलाफ कार्रवाई करते हुए बिहार सरकार ने एक और आरोपी अफसर के घर में स्कूल खोल दिया। इस बार ट्रेजीर ऑफिसर गिरीश कुमार के मकान में पिछड़ी जाति कन्या विद्यालय खोला गया है। अभी तक यह स्कूल किराए की इमारत में चल रहा था।  कोर्ट के आदेश के बाद इस मकान को 19 नवंबर को कब्ज़े में लिया गया था। गिरीश कुमार के ऊपर आय से ज्यादा संपत्ति रखने का मामला चल रहा है। इससे पहले भ्रष्टाचार के आरोपी एक और आईएएस अफसर एसएस वर्मा के घर पर भी दलित बच्चों का स्कूल खोला जा चुका है।